கேள்வி: வடிவியற்கட்டம் - பஞ்சரத்தினத்தின் சோதனையின் எளிய வடிவம் பற்றி விளக்கவும்.
பதில்: தளவிளைவுற்ற ஒளியைக் (O_1) கொண்டு செய்த சிறு சோதனைகள் மூலம் தளவிளைவில் ஏற்படும் மாறுதலைக் காணலாம். கணினித்திரையில் "!!வாழ்க தமிழ்!!" எனும் சொல் தளவிளைவுற்ற ஒளியாக வெளிவருகிறது. தளவிளைவாக்கும் கறுப்புக் கண்ணாடி கொண்டு, ஒரு குறிப்பிட்டக் கோணத்தில் காணும் பொழுது சில எழுத்துகள் மறைக்கப்படுகிறது. அதாவது வெளிவரும் ஒளியின் தளமும் கறுப்புக் கண்ணாடியின் தளமும் முற்றிலும் 90 பாகையில் இருக்கிறது என்பது அதன் பொருள். அதே போல், செலோஃபேன் எனப்படும் ஒட்டிழையானது நீண்ட பல்படித்தான மூலக்கூறுகளைக் கொண்டவை. அவற்றிற்கும் ஒளியை விலகச் செய்யும் பண்பு உள்ளது. அப்படியான் ஒரு ஒட்டிழையை இடைசெருகும் பொழுது, அவை கணினியில் இருந்து வெளிவரும் தளவிளைவாக்கிய ஒளியின் தளத்தை மாற்றியமைக்கிறது (O_2), அதன் விளைவாக, தளவிளைவாக்கும் கறுப்புக் கண்ணாடி வழியாக மறைந்திருந்த எழுத்துகள் (O_3) தெரிய ஆரம்பிக்கின்றன. இங்கு O_1 மற்றும் O_3 ஒளியின் தளவிளைவு ஒரேவிதமானவையாகக் கொள்ளலாம் (அதனால் தான் நமக்குத் தெரிகிறது), ஏனெனில் ஒட்டிழை வழி வராத எழுத்துகள், இன்னும் தெரியவில்லை. இதன் படி தளவிளைவாக்கலின் மாறுபாட்டை உணரமுடிகிறது. இதையே மேலேக் குறிப்பிட்டுள்ள படத்தில் போன்கரே கோளம் வழியாகவும் இராபர்ட்சன்-பெர்மி-வாக்கர் பாதை வழியாகவும் காண இயலும். படிமம்:PolarizedLightFromComputer.jpg|thumb|கணினித்திரையில் வரும் தளவிளைவுற்ற ஒளி படிமம்:PolarizedLightBlocked2.jpg|none|thumb|தளவிளைவுற்று ஒளி சூரிய ஒளிக் கண்ணாடியால் மறைக்கப்பட்டது படிமம்:PolarizedLightVisible.jpg|thumbnail| ஒரு ஒட்டிழையைச் செருகிய பிறகு மறைக்கப்பட்ட ஒளித் தெரிகிறது.